**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 60**

**Казанлък, 12.12.2019 г.**

 Заседанието се откри в 17:00 ч. от Председателя Здравко Балевски, при следния:

 **Дневен ред:**

1. Разглеждане на постъпило Заявление с Вх. № 34-00-51/10.12.2019 г. от Атанас Петков Бозов със заявен отказ от избирането му за общински съветник.

2. Разни.

 На заседанието присъстват всички 13 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Комисията премина към обсъждане на текущите въпроси от дейността на Комисията по предварително обявения дневен ред.

**По т.1 от Дневния ред:**

 Председателят на Общинска избирателна комисия Казанлък докладва, че е постъпила Заявление с Вх. № 34-00-51/10.12.2019 г. от Атанас Петков Бозов със заявен отказ от избирането му за общински съветник от кандидатската листа на МК АЛТЕРНАТИВАТА НА ГРАЖДАНИТЕ, съгласно Решение № 247/06.12.2019 г. на ОИК Казанлък. Това по своето естество е отказ на избран общински съветник да встъпи в правомощията си като такъв.

 С оглед заявения отказ, ОИК Казанлък е компетентен орган, да се произнесе по по постъпилото заявление от избран общински съветник, преди да е положил клетва пред Общинския съвет и да обяви за избран следващия в кандидатската листа на партията, коалицията или местната коалиция. В този смисъл е и Писмо с Изх.№МИ-15-1403/02.11.2019 год. на ЦИК. В настоящия случай, следващия в кандидатската на МК АЛТЕРНАТИВАТА НА ГРАЖДАНИТЕ под № 11 е регистриран Любомир Койчев Лалев, ЕГН хххххххххх.

 Председателят на Комисията предостави възможност за мнения, предложения и възражения. Не бяха направени други предложения.

Премина се в режим на поименно гласуване на предложения проект за решение. „За“ приемане на решението гласуваха 13 от членовете на комисията (Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Тюркян Салиева, Мариана Стойнева, Милена Кацарова, Ваня Андреева, Спас Спасов, Мартина Кулева и Любомир Денков). „Против“ приемане на решението – няма.

С оглед изложеното и на основание чл. 87, ал. 1, т. 1 и във връзка с Писмо с Изх.№МИ-15-1403/02.11.2019 год. на ЦИК, Общинска избирателна комисия Казанлък взе следното:

**РЕШЕНИЕ № 248**

1. **ПРИЕМА** отказа на Атанас Петков Бозов с ЕГН: хххххххххх за встъпването му в длъжност като общински съветник в Общински съвет Казанлък през мандат 2019 – 2023 г., съгласно Решение № 247/12.12.2019 г. на Общинска избирателна комисия Казанлък.
2. Анулира Удостоверение за избран общински съветник № 39/06.12.2019 г. на ОИК Казанлък.
3. **ОБЯВЯВА** за избран общински съветник следващият в кандидатската листа на МК АЛТЕРНАТИВАТА НА ГРАЖДАНИТЕ - Любомир Койчев Лалев, ЕГН хххххххххх.
4. Да бъде издадено Удостоверение за избран общински съветник на Любомир Койчев Лалев.

Решението подлежи на обжалване пред Централната избирателна комисия в тридневен срок от обявяването.

**По т.2 от Дневния ред не бяха направени предложения.**

 Поради изчерпване на дневния ред заседанието бе закрито в 17:20 часа.

 **ПРЕДСЕДАТЕЛ:** …………………………….

 /ЗДРАВКО БАЛЕВСКИ/

 **СЕКРЕТАР:**..…………………………….

 /ТАНЯ ДИМИТРОВА/